
PROJEKTS uz 13.10.2026.
Vēlamais datums izskatīšanai finanšu komitejas sēdē: 21.10.2026.

domē: 29.10.2026.
sagatavotājs: Artis Brūvers
ziņotājs: Lauris Bernāns

LĒMUMS

Ādažos, Ādažu novadā
2026. gada 29. oktobrī





Nr.«DOKREGNUMURS»

Par finansējuma paredzēšanu tirdzniecības nojumju izbūvei Gaujas ielā 7, Ādažos
Ādažu novada pašvaldības aģentūras „Carnikavas komunālserviss” (turpmāk – Aģentūra) 2026. gada budžeta tāmē tika paredzēti finanšu līdzekļi 50 000 EUR ar pievienotās vērtības nodokli (turpmāk – PVN) desmit jaunu tirdzniecības nojumju izbūvei Gaujas ielā 7, Ādažos, Ādažu novadā.

Lai īstenotu minēto projektu, Aģentūra organizēja trīs iepirkuma procedūras. To rezultātā tika saņemts viens pretendenta piedāvājums, kura piedāvātā līgumcena ir virs 67 000 EUR ar PVN, tādējādi būtiski pārsniedzot projektam 2026. gada budžetā paredzēto finansējumu.
Ņemot vērā, ka iepirkuma procedūras rezultātā saņemtais piedāvājums pārsniedz projektam paredzēto finansējumu un būvdarbu izpildes termiņš ir četri mēneši, projekta īstenošana un galīgie norēķini tiks veikti 2027. gadā. Līdz ar to projekta īstenošanai nepieciešams paredzēt finansējumu Aģentūras 2027. gada budžetā, nodrošinot gan sākotnēji plānoto finansējumu 50 000 EUR ar PVN apmērā, gan papildu finansējumu 20 000 EUR ar PVN apmērā. 

Pieprasītais finansējuma apmērs noteikts, ņemot vērā iespējamo būvdarbu izmaksu pieaugumu 2027. gadā, veicot atkārtotu iepirkuma procedūru. Ņemot vērā, ka iepirkuma procedūrā saņemtā piedāvājuma līgumcena pārsniedz projektam piešķirtā finansējuma apmēru, aktuālā iepirkuma procedūra pārtraucama.
Pamatojoties uz Pašvaldību likuma 10. panta pirmās daļas 1. punktu, Likuma par budžetu un finanšu vadību 6. panta otro daļu, kā arī ņemot vērā domes Finanšu komitejas 2026. gada 21. oktobra atzinumu, Ādažu novada pašvaldības dome

NOLEMJ:
1. Pārcelt Aģentūras 2026. gada budžetā paredzētos un neizlietotos finanšu līdzekļus 50 000 EUR apmērā uz 2027.gada budžeta tāmi, paredzot tā izlietojumu 10 jaunu tirdzniecības nojumju izbūvei Gaujas ielā 7, Ādažos. 

2. Piešķirt Aģentūrai papildu finansējumu 20 000 EUR apmērā, paredzot tā izlietojumu 10 jaunu tirdzniecības nojumju izbūvei Gaujas ielā 7, Ādažos, paredzot to Aģentūras 2027. gada budžeta tāmē.
3. Uzdot Aģentūras direktoram normatīvajos aktos noteiktajā kārtībā noslēgt iepirkuma līgumu par tirdzniecības nojumju izbūvi Gaujas ielā 7, Ādažos, atbilstoši iepirkuma procedūras rezultātiem.

4. Uzdot Centrālās pārvaldes Finanšu nodaļai nodrošināt šā lēmuma 1. un 2. punktā noteiktā finansējuma iekļaušanu Aģentūras 2027. gada budžetā.

5. Pašvaldības izpilddirektora vietniecei nodrošināt lēmuma izpildes kontroli.
Pašvaldības domes priekšsēdētāja 




Gatis Miglāns
________________________

Nosūtīt/izsniegt norakstus:

CKS, IDRV, GRN, FIN - @
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
2

